**Saint John** (jèrriais: **St Jean**) er et av tolv *parishes* (distrikter) på Jersey og er lokalisert nord på øya. Folketellingen i 2011 viste en folkemengde på 2 911. Saint John er oppkalt etter Johannes Døperen.

Geografi
--------

Den lille befestningen Fort d'La Crête hadde kanoner i 1813 under Napoleonskrigene, forbedret i 1834 med ny magasin og vakthus og bemannet med en offiser og 32 soldater. I dag et feriested.
St. John deler grenser med St Mary i vest, Trinity i øst, og St Lawrence og Saint Helier i sør. St. John er hovedsakelig en landbruksområde, men sognet har et lite kjøpesenter og en landsbypub. Ved siden av står sognekirken og forsamlingshus. St John har en grunnskole med 205 elever i alderen fra 3-11 år. Det er også en ambulanse tjeneste ved stedet.

Sognekirken er dedikert til Johannes Døperen, men kirken og sognets emblem er et malteserkors, det samme som ble benyttet av Johanitterordenen i Jerusalem (som siden etablerte seg på Malta). Emblemet er et gullkors på grønn bakgrunn som symboliserer eiketre, noe som har gikk kirkens fulle navn, St John of the Oaks.

Sognekirken er hjertet i kirkesognet, i dag som i eldre dager. På innsiden av «Vår frues kapell» er det veggpaneler med de ti bud, trosbekjennelse og Fader vår, alle skrevet på fransk. Prekener ble holdt på fransk helt fram til tidlig på 1900-tallet. Tidligere var det inne i kirken en søyle som menigheten ønsket å fjerne for bedre å se presten. Sognepresten nektet, men da han var på ferie i 1831 gjorde menigheten som de selv ønsket og fjernet den. De plasserte søylen i prestegården hvor den fortsatt står.

Klippene ved nordkysten har en av de bedre utsiktene på Jersey. Etter sognet Trinity ligger den nest største høyden på Jersey ved Mont Mado, 144 moh. Sognet dekker et areal på 4 846 *vergées* (8,7 km².). Det har blitt brutt rødaktig granitt fra Mont Mado siden forhistorisk tid. Det største steinbruddet i dag er ved Ronez på nordsiden, men ikke lenger i kommersiell drift.

La Route du Nord ble bygget under Nazi-Tysklands okkupasjon av Kanaløyene som et opplegg for å skaffe arbeidsplasser. Veien er i dag dedikert til menn og kvinner fra Jersey som led under krigen, en del av dem i tyske konsentrasjonsleirer.

Vingtaine
---------

 «Midtsteinen» ved Sion i St. John er tradisjonelt blitt betraktet som midten på Jersey til tross for at det er langt unna det geografiske sentrum ved moderne beregninger. Steinen er forhistorisk og viser spor av skålmerker. Den kan ha blitt fraktet his fra en nærliggende dysse som siden har forsvunnet.
St. John er inndelt i vingtainer av administrative årsaker. En vingtaine (fransk: «gruppe av tjue») er et politisk inndelingssystem av prestegjeldene på Jersey. I St. John er de som følgende:

* La Vingtaine du Nord
* La Vingtaine de Hérupe
* La Vingtaine du Douet

Kirkesognet er et valgdistrikt og velger en representant.

Vennskapsbyer
-------------

Til tross for at St. John mer et tettsted enn en by har det følgende vennskapsbyer:[]

* Frankrikes flagg Le Teilleul i nordvestlige Frankrike

Demografi
---------

St. John er det nestminste befolkede kirkesogn på Jersey med sine kun 2 911 innbyggere (2011). Det er en svak økning de siste tiårene.

| År | Antall |
| --- | --- |
| 1991 | 2440 |
| 1996 | 2520 |
| 2001 | 2618 |
| 2011 | 2911 |

Bilder
------

* SognekirkenSognekirken
* MetodistkirkenMetodistkirken
* KrigsminnesmerkeKrigsminnesmerke
* Dediaksjonsstein ved La Route du NordDediaksjonsstein ved La Route du Nord
* Bunker fra krigenBunker fra krigen
* Bolighus, Maîson FrémontBolighus, *Maîson Frémont*
* Fort d'La Crête i St. JohnFort d'La Crête i St. John
* Fort d'La Crête sett fra innlandetFort d'La Crête sett fra innlandet
* Fyrtårnet (i hvitt) på SouothéFyrtårnet (i hvitt) på Souothé
* FyrtårnetFyrtårnet

Referanser
----------

1. ↑  «Report on the 2011 Jersey Census», States of Jersey, 2012, s. 6.
2. ↑   «Jersey parish hall completed but comes in over budget», BBC 28. august 2010
3. ↑  St John's School
4. ↑  St John Ambulance
5. 1 2 3  «St John» Arkivert 17. juli 2014 hos Wayback Machine. *That Was Jersey*
6. ↑  Vergée er en enhet for landmål, et kvart av den gamle franske arpent ( 1 arpent = 180 ca 32 cm). På Kanaløyene er *vergée* standard, men det ulikheter i målene mellom Jersey og Guernsey
7. ↑  «Threat to 30 jobs at Ronez»[*død lenke*], Thisisjersey.com. 3. oktober 2008
8. ↑  Resultat 2011

Eksterne lenker
---------------

* (pl) Offisielt nettsted Rediger på Wikidata

* (en) Saint John, Jersey – kategori av bilder, video eller lyd på Commons Rediger på Wikidata
* St. John hos *Les Pages Jèrriaises*

| * v
* d
* r
Jerseys parishes |
| --- |
| Grouville **·** Saint Brélade **·** Saint Clement **·** Saint Helier **·** Saint John **·** Saint Lawrence **·** Saint Martin **·** Saint Mary **·** Saint Ouen **·** Saint Peter **·** Saint Saviour **·** Trinity | Jerseys flagg |


|  |  |
| --- | --- |
| Oppslagsverk/autoritetsdata | GeoNames **·** GeoNames
 |